./data/phi0474/phi005/phi0474.phi005.perseus-lat2.xml
CCXVI  si doceo pluris aliquanto potuisse te vendere, neque iis voluisse addicere qui contra Apronium licerentur, et Apronio multo minoris quam aliis potueris vendere tradidisse,— si hoc doceo, poteritne te  ipse Alba, tuus antiquissimus non solum amicus verum etiam amator, absolvere?    dico equitem Romanum, hominem in primis honestum, Q  Minucium, cum sui similibus ad decumas agri Leontini tritici mod  non mille non duo nec tria milia, sed ad unas unius agri decumas tritici modium triginta voluisse addere: ei potestatem emendi non esse factam, ne res abiret ab Apronio